gu gu gu en en en gu en en gu en gu gu el gu en gu en gu gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu fr gu gu gu gu gu gu gu en gu en gu en gu en gu en en en
હર જનમમાં મને આ સફર મળે… | શબ્દો છે શ્વાસ મારા
એક નવી રચના, મહિનાના દર પહેલા અને ત્રીજા શનિવારે…
ફરી એકવાર એક પ્રકાશિત રચના, કોઈ પૂર્વભૂમિકા વિના…
(‘કવિતા’, ડિસે. 10- જાન્યુ.11…             …તંત્રી શ્રી સુરેશ દલાલ, હિતેન આનંદપરા)
રાજેશ ડુંગરાણી on January 29, 2011 at 9:33 pm said:
હોવાની હોડીને તરતી મેલીને
ચાલ વહી નીકળીએ ગઈકાલમા………..
pragnaju on January 29, 2011 at 10:48 pm said:
સમયના તકાઝામા નીવડેલી રચના
તમારા જ કાવ્યોની યાદ આપી
શબ્દના રસ્તે મને મળતી રહે,
સ્વપ્નની અડફેટમાં ચડતી રહે.
હું અહલ્યામાંથી શીલા થઈ જઈશ,
એક નજર તો આ તરફ કરતી રહે.
તું પ્રણયની હો પરી, શમણું હતું,
આદમીને પણ કદી અડતી રહે.
છું સમયની છીપમાં મોતી સમો,
સ્વાતિનું થઈ બુંદ તું પડતી રહે.
હું સમયની પાર વિસ્તરતો રહું,
તું અનાગત થઈ મને મળતી રહે.
લોક સમજે કાંકરો ડૂબી ગયો….
અંકમાં રાખી મને વહતી રહે.
મને આ સફર મળે
જ્યાં દિલને થાય હાશ, મને એવું ઘર મળે,
શું થાય જો આ શોધનો છેડો કબર મળે ?!
વિકસીને દુનિયા કેટલી આગળ વધી, જુઓ!
માણસ મળે તો આંખમાં જીવન વગર મળે.
સચ્ચાઈના ચલણ વડે વીતે શું જીંદગી?
જૂઠ્ઠાંને આજે જે મળે, સઘળું પ્રવર મળે.
તારી ખુદાઈ તો જ હું માનીશ, ઓ ખુદા!
જે પણ મળે મને એ બરાબર અગર મળે.
છે શ્વાસ આખરી છતાં પૂરો નથી થતો,
છે આશ કૈંક ક્યાંકથી તારી ખબર મળે.
શબ્દોના રસ્તે ચાલીને મળતો રહું તને,
ઈચ્છું છું હર જનમમાં મને આ સફર મળે.
Rekha Shukla on January 30, 2011 at 7:56 am said:
વાહ વિવેકભાઈ વાહ …શબ્દોના રસ્તે ચાલીને મળતો રહું તને,…..શુ લખો છો તમે તો મજા આવી ગઈ…વર…સાદની પર લખાઈ જ ગયુ તો અહી ટપકાવી દઊ છુ…
પડ્યા ભાગલા વાદળીના ને ગર્જના કરે આકાશ,
ધબકાર દિલનો થાય શરુ ને શ્વાસ જાય થંભી,
વધુ શું કહું તને ?? તને ભીંજવે તે વર..સાદ ને મને ભીંજવે તે તું..
ઢળેલી આંખની પાંપણો ને કંપતા કુણા અધરો,
વક્ષ પરથી સરકતો છેડલો કરતો રહે પુકાર,
વધુ શું કહું તને ?? તને ભીંજવે તે વર..સાદ ને મને ભીંજવે તે તું..
ચંદ્રની પુર્ણિમાને આભલે રુડો ચંદરવો,
મેધધનુષ્ય મુકીને મારે સંતાવુ ચાંદનીની પડખે,
વધુ શું કહું તને ?? તને ભીંજવે તે વર..સાદ ને મને ભીંજવે તે તું..
bharat vinzuda on January 30, 2011 at 9:46 am said:
મીના છેડા on January 30, 2011 at 12:49 pm said:
ખરેખર જેને પૂર્વભૂમિકાની કોઈ જરૂર નથી એવી આ રચના ફરી વાંચતાં એટલી જ ગમી જેટલી ફરી ફરી વરસાદમાં ભીંજાવું ગમે…
નીરજ મહેતા on February 3, 2011 at 11:02 am said:
વાહ વિવેકભાઈ ફરેી વાંચવાની મજા પડી
GEETA on April 5, 2011 at 5:50 pm said:
ખુબજ સરસ ચ્હે તમારિ રચના,મને બહુ ગમે,કયારેક જિન્દગિ વિશે પન લખિ જનાવો.
Proudly powered by WordPress